钦定古今图书集成/明伦汇编/氏族典/第191卷 > 萧仲恭
## 钦定古今图书集成/明伦汇编/氏族典/第191卷 > 萧仲恭

按《金史萧仲恭传》，“仲恭本名术里者，祖挞不也，仕辽
为枢密使，守司徒，封兰陵郡王。父特末为中书令，守
司空，尚主。仲恭性恭谨，动有礼节，能被甲，超橐驼。辽
故事，宗戚子弟别为一班，号孩儿班。仲恭尝为班使，
历官使本班详稳。辽帝西奔天德，仲恭为护卫太保，
兼领军事。后与辽主俱获太宗，以仲恭忠于其主，特”
加礼待。天会四年，累迁右宣徽使，改都点检，加银青
光禄大夫，迁尚书右丞。皇统初，封兰陵郡王，授世袭
猛安，进拜平章政事、同监修国史，封济王。诏葬辽豫
王于广宁，仲恭请往会葬，熙宗义而许之。改行台左
丞相。居无何，入为尚书右丞相，拜太傅，领三省事，封
曹王。天德二年，封越国王，除燕京留守，海陵亲为书，
以《玉山子》赐之。薨，年六十一，谥“贞简。”《正隆》例降王爵，